Gyachung Kang

Gyachung Kang (nepali keeles ग्याचुङ्काङ (Gyāchung Kāng); hiina keeles 格重康峰 (Gézhòngkāng Fēng)) on mägi Mahalangur Himali mäeahelikus Himaalaja keskosas.

 Asukoht ja kõrgus 
pisi|left|Gyachung Kang hämarikus
Mägi asub Hiina ja Nepali piiril ja jääb samasse mäeahelikku kuuluvate Cho Oyu ja Džomolungma vahele, 9,6 km Cho Oyust ida suunas.

Tema kõrgus on 7952 m ja ta on maailmas kõrguselt 15. mäetipp; see tähendab, et temast kõrgemad on vaid 14 kaheksatuhandelist mäetippu. Kuna mägi jääb kõrguselt 48 meetrit allapoole 8000 meetrit, siis pakkus ta alpinistidele varem väiksemat huvi ja on tänaseni vähem tuntud kui madalaimad kaheksatuhandelised. 

Tipputõusud
Esmatõusu mäele tegid mäe Nepali-poolsest küljest 10. aprillil 1964 jaapanlased Y. Kato, K. Sakaizawa ja šerpa Pasang Phutar. Järgmisel päeval jõudsid tippu K. Machida ja K. Yasuhisa.

Mäe põhjapoolsest küljest (Tiibeti poolt) jõudsid esimestena tippu 1999. aastal Sloveenia ekspeditsiooni liikmed.

Viited

Välislingid

Gyachung Kang peakware.com

Kategooria:Aasia mäed
Kategooria:Seitsmetuhandelised
Kategooria:Nepali mäed
Kategooria:Tiibet